**Ministru kabineta rīkojuma projekta**

**„Par nekustamā īpašuma pārņemšanu valsts īpašumā valsts pārvaldes funkcijas īstenošanai”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par autoceļiem” 4.panta pirmā daļa un 7.panta pirmā un trešā daļa, Civillikuma 968.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par nekustamā īpašuma pārņemšanu valsts īpašumā valsts pārvaldes funkcijas īstenošanai” (turpmāk – rīkojuma projekts) sagatavots, lai bez atlīdzības pārņemtu valsts īpašumā un Satiksmes ministrijas valdījumā inženierbūves, kas nepieciešamas valsts funkcijas īstenošanai.  Rīkojuma projekts uzliek par pienākumu VAS “Latvijas dzelzceļš” nodot un Satiksmes ministrijai valsts vārdā pieņemt valsts īpašumā un savā valdījumā inženierbūves - dzelzsbetona autoceļa pārvadus (būvju kadastra apzīmējumi 6427 005 0118 001, 6488 008 0072 002) (turpmāk – inženierbūves).  Inženierbūves pēc sava tipa - autoceļa un dzelzceļa dzelzsbetona un metāla laidumu tilti - ir izmantojamas autoceļu valsts pārvaldes funkcijas īstenošanai, jo atrodas uz vietējās nozīmes autoceļiem V1204 “Durbe-Padone-Kugras” un V1206 “Durbe-Tadaiķi-Bunka-Priekule”.  Inženierbūves būvētas 1926.gadā. Ievērojot inženierbūvju saistību ar dzelzceļa infrastruktūras (zemes, sliežu ceļu, uzbēruma) uzturēšanu, tās vēsturiski ir bijušas iekļautas valsts uzņēmuma “Latvijas dzelzceļš” pamatlīdzekļu uzskaitē.  Pašlaik inženierbūves atrodas VAS “Latvijas dzelzceļš” turējumā, pamatojoties uz Satiksmes ministrijas 1993.gada 10.novembra pavēli Nr.286 “Par valsts uzņēmuma “Latvijas dzelzceļš” pārveidošanu valsts akciju sabiedrībā” un 1994.gada 7.janvāra pieņemšanas un nodošanas aktu. Atbilstoši VAS “Latvijas dzelzceļš” pamatlīdzekļu uzskaites datiem pēc stāvokļa uz 2017.gada 30.septembri inženierbūvju atlikusī vērtība ir 619.99 *euro* un 619.70 *euro*.  Saskaņā ar Civillikuma 968.pantu uz zemes uzcelta un cieši ar to savienota ēka atzīstama par tās daļu. Arī būvju tips – autoceļa un dzelzceļa dzelzsbetona un metāla laidumu tilti – liecina par inženierbūves izmantošanu valsts funkcijas īstenošanai, nodrošinot gan dzelzceļa satiksmi, gan autosatiksmi.  Inženierbūves neatbilst likuma “Par atjaunotā Latvijas Republikas 1937.gada [Civillikuma](https://likumi.lv/ta/id/225418-civillikums) ievada, mantojuma tiesību un lietu tiesību daļas spēkā stāšanās laiku un piemērošanas kārtību” (turpmāk – Spēkā stāšanās likums) 14.panta pirmās daļas kritērijiem un, ievērojot minēto un likuma “Par nekustamā īpašuma ierakstīšanu zemesgrāmatās” 19.pantu, nav uzskatāmas un ierakstāmas zemesgrāmatā kā patstāvīgs nekustamā īpašuma objekts.  Saskaņā ar likuma “Par autoceļiem” 7.panta trešo daļu inženierbūves būtu nododamas VAS “Latvijas Valsts ceļi” pārziņā valsts autoceļu tīkla pārvaldīšanas, valsts autoceļu tīkla finansējuma administrēšanas un valsts autoceļu būvniecības programmu vadības un būvniecības uzraudzības funkcijas īstenošanai.  Valsts akciju sabiedrība “Latvijas dzelzceļš” ir norādījusi, ka saimnieciskai darbībai nekad nav izmantojusi inženierbūves, kā arī nav veikusi darbības to uzturēšanai. Inženierbūvju apsaimniekošanu un uzturēšanu šobrīd nodrošina valsts akciju sabiedrība “Latvijas Valsts ceļi”, pamatojoties uz 2010.gada 5.oktobrī starp VAS “Latvijas dzelzceļš” un VAS “Latvijas Valsts ceļi” noslēgto līgumu par inženierbūvju apsaimniekošanu un uzturēšanu.  Publiskas personas mantas atsavināšanas likuma 42.panta otrā prim daļa nosaka, ja valsts pārvaldes funkcijas izpildei nodotais nekustamais īpašums vairs netiek izmantots attiecīgās funkcijas veikšanai, atvasināta publiska persona savā īpašumā esošo nekustamo īpašumu bez atlīdzības nodod atpakaļ valstij, ja valsts to pieprasa.  Ievērojot minēto principu, arī situācijā, kad valsts pārvaldes funkcijas veikšanai nepieciešamo, valsts kapitālsabiedrības turējumā esošo nekustamo īpašumu nepieciešams nodot valsts īpašumā, tas būtu nododams bez atlīdzības.  Ņemot vērā konkrētā gadījuma apstākļus, paredzētais risinājums atbilst Publiskas personas finanšu līdzekļu un mantas izšķērdēšanas novēršanas likuma 3.pantā noteiktajam pienākumam lietderīgi rīkoties ar finanšu līdzekļiem un mantu. Inženierbūves pēc savas izmantošanas funkcijas pielīdzināmas publiskas personas mantai, kas nodota valsts kapitālsabiedrības turējumā.  Valsts mantas bezatlīdzības nodošanas gadījumus valsts pārvaldes funkciju, atvasinātas publiskas personas funkciju vai deleģēta pārvaldes uzdevuma veikšanas vajadzībām regulē Publiskas personas mantas atsavināšanas likums un tieši tā 42. un 43.pants, kā arī 2.pants, kas nosaka, ka šā likumā noteiktajā kārtībā atsavināma arī publiskas personas manta, kas nodota iestādes vai kapitālsabiedrības valdījumā vai turējumā, lai veiktu deleģēto valsts pārvaldes funkciju.  Līdz ar to ar rīkojuma projekta izdošanu valsts funkcijas veikšanai paredzētu nekustamā īpašuma pāreju valstij var nodrošināt līdzīgā veidā, piemērojot vienotus tiesību principus.  Inženierbūvju īpašuma tiesību atzīšanu valstij nodrošinās, ka VAS “Latvijas Valsts ceļi” varēs veikt to atjaunošanu, ievērojot normatīvajos aktos noteiktās prasības un piesaistot valsts finansējumu. Ekspluatācijas laikā inženierbūvju konstrukcijas ir nolietojušās, laiduma konstrukcijās konstatētas plaisas, ievērojami betona izdrupumi un nesošā stiegrojuma korozija. Tām nav atbilstošu drošības barjeru, kā rezultātā ir apdraudēta autotransporta un dzelzceļa satiksmes drošība. Lai nodrošinātu satiksmes drošību ir uzstādīts 10t masas ierobežojums.  Pēc VAS “Latvijas Valsts ceļi” pasūtījuma šobrīd tiek izstrādāti atjaunošanas darbu būvprojekti. Būvdarbus paredzēts veikt 2018. gadā. Tā kā inženierbūvju tehniskais stāvoklis pasliktinās, būvdarbu atlikšana uz vēlāku laiku var novest pie papildus satiksmes ierobežojumiem.  Rīkojuma projekta mērķis ir nodrošināt valsts funkcijas veikšanai paredzēta nekustamā īpašuma nodošanu valstij bez atlīdzības. Pēc inženierbūvju pārņemšanas valsts īpašumā Satiksmes ministrija atbilstoši likuma “Par autoceļiem” 4.panta pirmajai daļai tās nodos valsts akciju sabiedrības “Latvijas Valsts ceļi” pārziņā.  Projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Satiksmes ministrija un VAS “Latvijas Valsts ceļi”, VAS “Latvijas dzelzceļš”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projektam ietekme uz valsts budžetu nav paredzēta.  Ar inženierbūvju pārņemšanu saistīto darbību izpildei un formalitāšu kārtošanai līdzekļi nav nepieciešami. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, VAS “Latvijas Valsts ceļi” un VAS “Latvijas dzelzceļš”. |
| 2. | Projekta izpildes ietekme uz pārvaldes funkcijām un institucionālo struktūru  Jaunu institūciju izveide, esošu institūciju likvidācija vai reorganizācija,  to ietekme uz institūcijas cilvēkresursiem | Projekts šo jomu neskar. |
| 3. | Cita informācija. | Nav |

Satiksmes ministrs U.Augulis

Vīza: Valsts sekretārs K.Ozoliņš

Siliņa, 67028031

[sandra.silina@sam.gov.lv](mailto:sandra.silina@sam.gov.lv)

Jirgena, 67028016

baiba.jirgena@sam.gov.lv